OpenLLM-France/wikimedia huggingface dataset:
# Anàlisi del transport
## Contingut

                              * Introducció
                              * Evolució del transport
                              * Aspectes econòmics
                              ** Propietat
                              ** Costs
                              ** Rentabilitat
                              ** Efectivitat
                              ** Demanda
                              ** Fixació de preus
                              * Aspectes mediambientals
                              ** Impacte ecològic
                              ** Energia
                              * Xarxes de transport
                              ** Planificació
                              ** Tipus
                              ** Accessibilitat
                              ** Geografia de la xarxa
                              ** Aspectes socials
                              * Conclusions
# Apple/Introducció

El Viquillibre Apple és un manual d'ús d'ordinador amb el sistema operatiu Macintosh, llançat per Apple Inc.; i que explica la història de la companyia, les seves principals novetats i tot el que viu al voltant de l'explotació de la poma mossegada.

## Continguts

* Fundadors
* Història
* PC
* Sistemes operatius
* iPod
* iTunes
* Desastres comercials
* Curiositats

## Enllaços externs

Apple.com (castellà)
# Apunts de fotografia
## Continguts

* Introducció
* La càmera fotogràfica
** El diafragma
** La velocitat
** Els objectius
* La pel·lícula
* La mesura
* La Il·luminació
** Tipus de focus
** Esquemes clàssics d'il·luminació
*** Il·luminació frontal
*** Il·luminació lateral
*** Il·luminació zenital
*** Il·luminació inferior
*** Il·luminació Rembrandt
* Profunditat de camp
* Composició
* Accessoris
** Els Filtres
** El Flaix
** El Trípode
* Camps de la Fotografia
** Fotografia nocturna
# Anzac biscuit
### Ingredients

* 1 tassa de farina
* 1 tassa de flocs de civada
* 1 tassa de coco ratllat
* ¾ tassa de sucre
* 120 g de mantega
* 1 cullera petita de bicarbonat de sodi
* 2 cullerades d’aigua bullent
* 1 cullerada de xarop daurat

### Preparació

Barregem la farina, els flocs de civada, el coco ratllat i el sucre. Desfem la mantega amb el xarop daurat. Aboquem l’aigua bullent sobre el bicarbonat de sodi i ho afegim a la barreja de la mantega. Tirem la farina al mig de la barreja i hi afegim el líquid mica en mica per tal que no es formin grumolls. Amb l’ajuda d’una cullera, dividim la pasta que hem obtingut en boles petites i les col•loquem en una safata a punt per anar al forn. Les cuinem fins que comencin a estar daurades per sobre, aproximadament durant uns 15 minuts a 170ºC..

### Recomanacions

S'hi poden afegir virutes de xocolata o fruits secs com ara nous o panses.

### Referències

* ↑ Variaditos.com. Galletas Anzac. Anzac biscuits. http://postres.znoticias.com/galletas-anzac-postre-alemania. [Consulta: 19 de juny de 2013]
# Llibre de cuina/Cebollada

La cebollada és un plat típic de la Ribera Baixa. Consisteix d'anguiles trossejades i un sofregit de ceba pelada i trossejada en rodanxes fines.

## Ingredients

* Anguiles
* Ceba
* Pebre roig
* Una quantitat generosa d'alls
* Pebre negre
* Tomàquet
* Llorer
* Oli d'oliva
* Sal

## Preparació

Es prepara un perol amb oli d'oliva, alls i llorer, afegint-hi tomàquet ratllat i després la ceba fins a crear un sofregit. Després, s'hi afegeix el pebre roig i un got d'aigua i les anguiles, tot deixant-ho coure sense bullir. El brou resultant és espès.

## referències

* ↑ Cuina casolana de la ibera Baixa (Ajuntament de Sueca)
# Llibre de cuina/Portada antiga

Actualment aquest llibre disposa de 608 pàgines
Al Llibre de cuina periòdicament s'escull una recepta coneguda o diferent de la resta. La última recepta destacada és:
Salsa de calçots També anomenada salvitxada, i variant de la salsa romesco, és una recepta senzilla i molt saborosa ideal per acompanyar un dels aliments més característics de la gastronomia catalana; els calçots.
* Salsa brava
* Còctel cosmopolitan
* Salmorejo
* Angules a la bilbaïna
# Llenguatge html/Regles bàsiques del codi

* Llenguatge html
* Introducció
* Regles bàsiques del codi
* Crear un document html
* Escriure text
* Estil del text
* Imatges
* Llistes i taules
* Enllaços
* Estils CSS
* Altres
* Penjar la web a internet

## Elements i etiquetes
### Elements

Els elements són conjunts de lletres que indiquen alguna informació, a l'ordinador, de les lletres a les quals representen.
Per exemple tenim la lletra P que ens indica que el text que representa és una línia a part. També n'és un exemple HTML que ens informa que tot el que conté està en codi html.

### Etiquetes

L'essencial per poder crear un document html és saber com i quan posar els elements. Les etiquetes consisteixen a emmarcar l'element amb <element> quan comença i amb </element> quan acaba.

### Combinació

Ens expliquem. Posem per cas que volem indicar que tot el que escriurem estarà en codi html, el que haurem de fer serà: <html> text </html>: quan volem que es començi a aplicar l'element emarcar-lo amb < > i quan volem que es deixi d'aplicar </ >.

## Atributs i valors
### Atributs

Els atributs són les propietats que pots canviar dels elements.

### Valors

Són les propietats que poden rebre els elements.

### Combinació

Tos el atributs han d'anar acompanyats de valors, i tots els valors d'atributs.
Els atributs i valors es posen al costat de l'element, dins els símbols < >. Per tant queda: <element atribut="valor">.
Per exemple a l'etiqueta html li podem aplicar l'atribut lang, que significa el llenguatge. Els valors seran l'idioma amb el qual farem el text, en el nostre cas català, per tant 'ca'.
De tal manera que ho deixarem així: <html ''lang''="ca"> text </html>
No hem d'oblidar les següents regles:
* Els atributs sempre han d'anar a la primera etiqueta, la "que obre".
* L'ordre del atributs dins l'etiqueta no té importància.
* Els atributs han d'anar separats de l'element amb un espai, i d'altres atributs també amb un espai.
* L'atribut ha d'anar separat del valor per un signe d'igual (=).
* El valor ha d'anar entre cometes dobles (" ") o simples (' ')

## Altres regles

Hem de tenir present les altres regles següents:
* És indiferent si escrivim les etiquetes i els valors en majúscules o minúscules.
# Llibre de cuina/Arròs de conill

L'arròs de conill és un arròs molt tradicional cuit típicament a la cassola, tot i que de vegades es fa en paella, amb sofregit i sovint amb alguna verdura verda o bolets de temporada, que poden ser pèsols, carxofes, espàrrecs verds, moixernons o trompetes de mort.

## Elaboració

Recepta de Josep Lladonosa

### Ingredients

320g d'arròs rodó, 500g de conill, 100g de pèsols, 4 tomàquets, 1 ceba, 1 pebrot vermell, 2 alls, 2 cullerades d'ametlles torrades, 4-6 brins de safrà, sal, brou de carn, oli d'oliva

### Preparació

Enrossiu el conill tallat a trossos en una cassola de fang amb oli a ple foc. Reserveu el conill i aprofiteu l'oli primer per fregir els bolets o les carxofes, que reservareu, i després per a sofregir la ceba i el pebrot tallats molt fins. Afegiu el conill i ofegueu-lo sense parar de remenar uns minuts. Afegiu els pèsols o les carxofes o els bolets i una mica més del doble de volum de brou -ho solem mesurar amb tasses- que d'arròs. Prepareu una picada al morter amb les ametlles, els alls i el safrà mentre espereu que arrenqui el bull. Afegiu l'arròs quan el brou bulli fort i coeu-lo durant deu minuts. Deixateu la picada en una mica de brou calent i aboqueu-la a la cassola, remeneu i coeu la cassola al forn precalentat a 180°C durant cinc minuts. Retireu-la del forn i deixeu reposar l'arròs cinc minuts més abans de servir.

## Referències

* ↑ Arrossos (autors varis), pàg. 62. Edita Grup 62, 2005. ISBN 84-297-5620-5

## Enllaços externs

* Arròs de conill a la gastroteca de Catalunya
* Recepta d'arròs de conill i moixernons
# Llibre de cuina/Equivalències

En aquesta pàgina es presenten les equivalències d'alguns ingredients de cuina bàsics segons l'estri amb què es pren la mesura.

### Sucre

    1 bol (d'esmorzar) = 470 grams
    1 tassa gran (d'esmorzar) = 200-225 grams
    1 tassa mitjana (de te) = 120-150 grams
    1 tassa petita (de cafè) = 75 grams
    1 got (d'aigua) = 170 grams
    1 got petit (de vi) = 110 grams
    1 cullerada sopera acaramullada = 25-30 grams
    1 cullerada sopera al ras = 10-14 grams
    1 culleradeta rasa = 4-6 grams
    1 terró = 5-7 grams
* Sucre morè:
    1 tassa gran (d'esmorzar) = 160 grams
* Sucre glacé:
    1 tassa gran (d'esmorzar) = 180 grams

## Referències

* ↑ Degut a la dispersió de valors de les dades presents a les referències, s'utilitza la mitjana o el valor predominant d'aquestes per a cadascuna de les entrades de cada ingredient.

## Bibliografia

* «Equivalència de pesos i mesures a la cuina». Què cuino avui. La Marta entre fogons, 18 setembre 2011. [Consulta: 19 gener 2015].
* «Equivalencias de las cucharas soperas» (en castellà). Canal Cocina. [Consulta: 19 gener 2015].
* «Medidas y equivalencias» (en castellà). El blog de Elisa. [Consulta: 19 gener 2015].
* Arjona Cabello, Carme. La Cuina del Serrallo: 121 receptes del barri mariner de Tarragona. Cossetània Edicions, 1999. ISBN 9788489890251.
* Ojalvo, Ricardo. «Tabla de equivalencias para cocina». Cocina.es, 14 març 2013. [Consulta: 22 març 2015].
# Llibre de cuina/Preload nova recepta

Secció obligatòria: Escriviu aquí una breu introducció a la recepta.
La recepta és una recepta / és un plat / és un postre ...

## Ingredients

Secció obligatòria: Escriviu aquí els ingredients necessaris.
* Primer ingredient
* Segon ingredient

## Estris necessaris

Secció obligatòria: Escriviu aquí els electrodomèstics necessaris.
Calen un estri, un altre estri, ....

## Electrodomèstics necessaris

Escriviu aquí els electrodomèstics necessaris, o esborreu aquesta secció.
Calen un electrodomèstic, un altre electrodomèstic, ...

## Preparació

Secció obligatòria: Intenteu fer una redacció entenedora i eviteu explicacions esquematitzades o ordenades numèricament.

## Vegeu també

Escriviu aquí altres receptes relacionades amb aquesta del Llibre de cuina, o esborreu la secció.

## Referències

Secció obligatòria: Escriviu aquí les fonts d'on hàgiu extret la recepta, o indiqueu si és pròpia amb Es tracta d'una recepta pròpia.

## Enllaços externs

Escriviu aquí enllaços externs a Viquillibres que puguin ser d'interès, o esborreu la secció.
# Llibre de cuina/Receptes/Bull gormand
### Ingredients

* Llengua.
* Ronyons.
* Carns.

### Preparació

Emboliqueu els ronyons i menudalles del tocino amb les carns picades i embotiu-ho tot al tel. Feu bullir l'embotit a la caldera fins que us sembli que és cuit..
# Llibre de cuina/Receptes/Bunyols d'api
### Ingredients

* 1 peu d'api sencer.
* 2 litres d'aigua.
* Sal.
* 1 cullerada de café plena de canyella en pols.
* Pasta per a fregir.
* 1/2 litre d'oli.
* 2 llimones.

### Preparació

L'api que sigui tendre. El tindrem en remull unes 2 hores en aigua freda, després el tallarem a trossos i el bullirem en aigua calenta amb sal. Un cop cuit i escorregut l'empolsarem amb la canyella i hi tirarem el suc de de mitja llimona colat. Arrebossarem els trssos d'api amb pasta per fregir i els fregirem a la paella, a foc viu amb l'oli ben calent. Estaran fets quan agafin un bonic color daurat. Els servirem calents amb la resta de les llimones tallat a rodanxes.
# Llibre de cuina/Receptes/Bulls escaldats
### Ingredients

* Llengua.
* Carn picada.
* Pebre.
* Budell.
* Ronyó o melsa.
* Sal.
* Mantellina (tel del ventre).

### Preparació

Esteneu la mantellina damunt d'una superfície plana. A part feu la llengua a tiretes o, si es tracta de la melsa o el ronyó, feu-los a tallets petits. Amaniu la carn picada i disposeu-la damunt la mantellina. Tot seguit col·loqueu la llengua, la melsa o el ronyó de la manera que heu preparat abans i aneu cargolant la carn amb les menudalles dintre. Procureu que quedi un tub no més gros que l'amplada del budell que heu reservat per embotir. Col·loqueu el tub dins del bull, lligeu-lo de les puntes i posseu-lo a escaldar.
# Llibre de cuina/Receptes/Bunyols
### Ingredients

* Farina.
* Ou.
* Llevat.
* Sucre.
* Anís o ratlladura de llimona.

### Preparació

En un recipient s'hi posa la farina, l'ou, l'anís i el llevat. La massa ha de quedar ben espessa. Deixeu-la resposar amb el llevat durant uns minuts per tal que fermenti una mica i acoseguir que pugin més. Mentre escalfeu una paella amb oli, aneu fent boletes de massa amb una cullera i quan l'oli sigui ben calent, fregiu-les. Retireu els bunyols del foc quan estiguin rossos i ensucreu-los.
# Llibre de cuina/Receptes/Bunyols de cargols
### Ingredients

* 4 dotzenes de cargols.
* 1/2 ceba mitjana.
* 1 all.
* Pasta per a fregir.
* Sal.
* Pebre blanc en pols.
* Sal.
* 1/2 litre d'oli.

### Preparació

Perfectament netejats els cargols els traurem de la seva closca i els fregirem en una paella amb una mica d'oli, la ceba i l'all, pelats i trinxats. Ho adobarem amb sal i pebre. Un cop en el seu punt els deixarem en un plat fins que es refredin. Tindrem a punt la pasta per a fregir. Agafarem els cargols, un a un, amb una mica de la seva salsa i els passarem per la pasta preparada i, a cullerades, els anirem incorporant a la paella que tindrem al foc amb oli abundant molt calent, els rossejarem i els servirem al moment que estiguin fets i molt calents:
    Com es fa la pasta per a fregir. Unirem una tassa d'esmorzar plena de farina (que sigui bona i fina) amb un gotet de vi ple d'aigua o de llet, una cullerada de café plena de llevat en pols i un rovell d'ou cru. Ho batrem bé lligant-hi perfectament, si cal hi afegirem més aigua o més llet. Al final d'aquest batut hi tirarem la clara d'ou del rovell que ja hem utilitzat, batuda a punt de neu. Hi podem posar una mica de sal, també hi ha qui hi posa un all i julivert ben picats.
# Llibre de cuina/Receptes/Bullabesa a la catalana
### Ingredients

* 200 grs. de lluç.
* 200 grs. d'orada.
* 200 grs. d'oblada.
* 200 grs. de molls.
* 100 grs. de llobarro.
* 100 grs. de palaia.
* 200 grs. de llagosta.
* 4 patates petites o 2 de mitjanes.
* 200 grs de tomàquets.
* 2 cebes mitjanes.
* 4 alls.
* 2 litres d'aigua.
* Un got d'aigua gairebé ple d'oli.
* Manat d'herbes: farigola, llorer, julivert i fonoll.
* 2 grans de pebre.
* Sal.
* 4 llesques de pa.
* 1 all.

### Preparació

Posarem al foc una olla amb aigua i així que arrenqui el bull hi tirarem la patata, la ceba i els tomàquets, i després tot el peix que haurem netejat i tallat en quatre trossos. Acte seguit hi afegirem l'oli i el manat d'herbes aromàtiques, junt amb el pebre, sal i uns brins de safrà. Un cop haurà bullit l'espai d'una mitja hora ho colarem, posant el brou en una sopera i tot el peix en una plàtera, envoltat dels vegetals i, en una altra plàtera unes llesques de pa fregit untades d'all. Si us agrada una mica d'absenta perfumarà el brou i li donarà un gust peculiar.
# Llibre de cuina/Receptes/Bullit de mongetes tendres
### Ingredients

* 1 quilo de mongetes verdes, tendres i sense fil.
* 1 ceba mitjana.
* 1 cullerada grossa plena d'oli.
* 2 patates mitjanes tallades a trossos.
* Sal.
* 1 litre i mig d'aigua.
* Més oli a part.
* Vinagre.

### Preparació

Traurem els extrems, o sigui, cap i cua de les mongetes i les partirem en dos, les rentarem en aigua i les posarem a coure en aigua bullent, junt amb la ceba pelada i sencera i oli amb sal. Quan estiguin a mig coure hi afegirem els trossos de patates i ho deixarem fer uns 15 minuts més. Un cop ben cuites i escorregudes, les presentarem ràpidament, traien fum amb les setrilleres de l'oli i del vinagre a part.
# Llibre de cuina/Receptes/Bunyols de Tots Sants

Aquests bunyols dolços de formatge es mengen a Menorca el dia de Tots Sants

## Bunyols de Tots Sants

* 100g de formatge tendre de Maó
* 1 rovell d'ou
* farina
* 1 tassa de sucre
* oli d'oliva

## Preparació

Ratlleu el formatge i bateu-lo amb el rovell d'ou. Afegiu farina poc a poc fins a obtenir una massa espessa. Mulleu-vos les mans, per no enganxar-vos-hi, amb aigua i formeu boletes amb la massa. Fregiu-les en oli d'oliva abondant, que hi flotin, ben calent. Cobriu-los de sucre i serviu-los calents.
# Llibre de cuina/Receptes/Bunyols de bacallà
## Ingredients

* 3 ous.
* 1 patata.
* Un raig d'oli.
* Un bon raig de llet.
* 250 g de bacallà sec.
* 2 o 3 cullerades de sucre.
* Un raig d'anís

## Preparació

Bulliu la patata i el bacallà. Traieu els ossos del bacallà i aixafeu-lo molt fi. Afegiu-hi de mica en mica tots els altres ingredients i la farina fins que sigui espès. Prepareu una paella al foc amb molt d'oli calent i aneu-hi posant una cullerada sopera de la pasta que heu fet. Deixeu que quedin ben daurats i retireu-los del foc.
# Llibre de cuina/Receptes/Sopa de fredolics amb cansalada
### Ingredients

* 1 kg de fredolics.
* 200 gr. de cansalada.
* 1 rovell d'ou.
* Sal.
* 2 llesques de pa.
* 5 alls.
* 1/2 got de vi.
* Oli.

### Preparació

Bulliu el pa amb dos alls, l'ou, 500 gr. de fredolics, una mica de sal i oli, durant una mitja hora. Encabat esmicoleu-lo tot i molt fi i prepareu a part un sofregit amb trossets de cansalada ben petits, la ceba, el vi i la resta dels fredolics. Quant tingueu tot això ben fregit, piqueu 3 alls i aboqueu-los, junt amb el sofregit a la sopa. Deixeu-la bullir encara un quart d'hora més i serviu-la ben calenta.
# Llibre de cuina/Receptes/Sopa de menuts de pollastre a la barcelonina
### Ingredients

* 4 fetges de pollastre.
* 2 potes de pollastre (no les cuixes).
* 2 pedrers de pollastre.
* 2 ous de gallina (de dins de la gallina abans de pondre).
* 2 colls de pollastre.
* 2 cebes mitjanes.
* 1 litre i mig d'aigua.
* 2 tomàquets madurs de mida mitjana.
* 2 alls.
* Julivert fresc.
* 6 ametlles torrades.
* 2 cullerades grosses plenes d'oli.
* 80 grs. d'arròs.
* 4 llesques de pa.
* 4 ous crus.
* Sal.

### Preparació

Fregirem a la cassola i en oli tots els menuts de pollastre i de gallina tallats a trossos, junt amb les cebes i els tomàquets, ambdós pelats i trinxats. Hi tirarem uns cinc plats plens d'aigua. Aixafarem al morter els alls junt amb el julivert trinxat i les ametlles pelades i picades, afegint aquesta picada a la sopa que seguirà bullint. Fregirem el pa i també el posarem a la sopa. Hi tirarem l'arròs i, passats uns 15/20 minuts, batrem els ous i també els incorporarem a la sopa ficant la cassola al forn fins que els ous siguin fets.
# Llibre de cuina/Receptes/Sopa de pa bullida
### Ingredients

* Pa (pot ser torrat).
* Oli.
* Ceba.
* Ou.
* Aigua.
* Sal.
* All.

### Preparació

Fer bullir el pa dins d'una olla amb aigua freda. Un cop hagi bullit, enfarineu les sopes ben enferinades i tireu-hi un raig d'oli i un pessic de sal. Si voleu podeu fregir en una paella una ceba, un all, una mica de tomaquet i un ou, per afegir-ho a la sopa.

### Vegeu també

* Sopa de pa
# Llibre de cuina/Receptes/Sopa de pa de fesol de l'ull ros

La recepta sopa de pa i fesol de l'ull ros és una sopa de pa que utilitza el líquid que sobra de bullir el fesol de l'ull ros. És una recepta tradicional de d'aprofitament l'Empordà.

## Ingredients

* Líquid sobrant de la cocció del fesol de l'ull ros
* Llesques de pa fines. Ja sigui de pa dur o tou.
* Un rajolí d'oli

## Estris necessaris

* Una olla
* Un plat fondo

## Preparació

Es llesca fi el pa i es col·loquen les llesques al plat fondo. S'amaneix amb un rajolí d'oli d'oliva. I finalment S’hi aboca el líquid de coure els fesols ben calent. I ja està llesta la sopa!
# Llibre de cuina/Receptes/Sopa de menta o de farigola escaldada
### Ingredients

* Pa (de crosta).
* Oli i sal.
* Brots de menta o de farigola.
* Aigua

### Preparació

En un plat prepareu el pa tallat a llesques molt primes i poseu-hi uns brotets de menta o de farigola al damunt, un raig d'oli i una mica de sal. Aboqueu l'aigua bullint pel damunt i ja la podeu menjar.
# Llibre de cuina/Receptes/Sopa de pa
### Ingredients

* Pa.
* Tomàquet.
* Sal.
* Ceba.
* Ou.
* Oli.

### Preparació

Poseu l'aigua a bullir amb una mica de sofregit (ceba, tomàquet). Encabat tireu-hi un ou i remeneu-lo. Mentrestant haureu preparat el plat amb el pa llescat, on abocareu el caldo.

### Vegeu també

* Sopa de pa bullida
# Llibre de cuina/Receptes/Sopa de pa a la pagesa
### Ingredients

* 400 grs. de pa tallat fi per a sopa (millor pa de pagès).
* 2 litres de brou de carn o brou de l'olla.
* 1 ceba mitjana.
* 2 alls.
* 4 ous durs.
* 1 papereta de brins de safrà.
* 4 ametlles torrades.
* 2 cullarades de llard.

### Preparació

Començarem torrant el pa al forn i, un cop torrat, el farem bullir en el brou de carn o de l'olla. Fregirem a part amb el llard, la ceba pelada i picada i un dels alls també picat. Acabat de fregir ho incorporarem a la sopa que estarà bullint. Picarem al morter les ametlles pelades junt amb l'altre all i el safrà i ho afegirem a la sopa al mateix temps que els ous durs pelats i trinxats ben menuts. Ho courem tot junt un parell de minuts i ho servirem.
# Llibre de cuina/Receptes/Sopa de pa amb fredolics
### Ingredients

* 1 kg de fredolics tendres.
* 1,5 l. d'aigua.
* Alls.
* Sal.
* 2 llesques gruixudes de pa.
* 1 ceba.
* Oli.
* Pebre negre.

### Preparació

Bulliu el pa amb els alls, una moca d'oli i sal al gust. Quant estigui fet enfarineu-lo ben enfarinat. En una paella a part fregiu la ceba i quant estigui dauradeta poseu-hi els fredolics. Tapeu la paella i deixeu que es coguin en la seva pròpia aigua. Un cop cuits poseu-los dins de l'olla durant una mitja hora. Tot seguit afegiu el pebre i espereu una estona abans d'enretirar-lo del foc.
# Llibre de cuina/Receptes/Sopa de mates de pastanaga

És una sopa que es pot menjar freda o calenta, per no llençar les mates (les fulles que hi ha a sobre) de les pastanagues. Si es menja freda és millor que sigui bastant líquida.

## Ingredients

* mates de pastanaga
* 1 patata
* 1 ceba
* 1 formatget en porcions
* oli d'oliva
* sal
* pebre negre
* Guarniment: xampinyons tallats a làmines, trossets de pernil o cansalada, patates xurres, panses i pinyons, etc.

## Procediment

Peleu la patata i talleu-la a dauets. Piqueu la ceba a trossets petits i renteu bé les fulles de pastanaga. Sofregiu en una cassola la ceba en una mica d'oli, afegiu la patata i enrossiu-la una mica. Afegiu les fulles, una mica de sal i pebre i cobriu-ho d'aigua. Coeu-lo durant uns deu minuts, o fins que la patata estigui tova. Afegiu el formatget i passeu-lo per la batedora. Tasteu una mica i rectifiqueu la sal. Podeu afegir més aigua, o una mica de llet, si la voleu més líquida. Serviu-la en plats i si voleu, afegiu a cada un per exemple un xampinyó passat per la paella, o una altra cosa.

## Variants

Hi ha gent que no hi posa el formatget, o que n'hi posa dos, altres prefereixen substituir-lo per una cullerada de nata afegida al final, al mig del plat, o per un raig de llet a la cocció. N'hi ha que no hi posen res. També hi ha gent que afegeix una mica de tahina (crema de sèsam). Podeu decorar la sopa o no, posant el que més us agradi. Uns crostons de pa també li van bé.
# Llibre de cuina/Receptes/Sopa de menudalles de xai
### Ingredients

* Sopa de caldo.
* Menudalles de xai.

### Preparació

Escaldeu llesquetes de pa en un caldo amb substància i afegiu-hi menudalles de xai esbocinades.